MINISTERSTVO ŽIVOTNÉHO PROSTREDIA 
SLOVENSKEJ REPUBLIKY

Číslo: 40-57/2002-min.

Materiál na rokovanie 		
vlády SR

Dodatok

K návrhu na uzavretie „Memoranda o porozumení medzi Európskym spoločenstvom a Slovenskou republikou o účasti Slovenska v
programe Spoločenstva podporujúceho mimovládne organizácie aktívne v oblasti ochrany životného prostredia“
___________________________________________________________

Podnet: 					          Obsah materiálu:
 Vlastná iniciatíva                                                    1. Stanovisko MZV SR     

Predkladá:

László Miklós
minister životného prostredia
Slovenskej republiky 

Bratislava, august 2002

MINISTERSTVO ZAHRANIČNÝCH VECÍ
          SLOVENSKEJ REPUBLIKY
          medzinárodnoprávny odbor

Bratislava          augusta 2002			      Ministerstvo životného prostredia SR
Číslo : 142.142/2002 - MEPO			      odbor pre styk s verejnosťou
Vypracoval : M. Hanusová, 5978.3724		      Bratislava

Vec : Memorandum o porozumení medzi Európskym spoločenstvom a Slovenskou republikou o účasti Slovenska v programe Spoločenstva podporujúceho mimovládne organizácie aktívne v oblasti ochrany životného prostredia

K Vašej žiadosti, ktorú ste zaslali prostredníctvom e- mailu z 12.8.2002 týkajúcej sa vyššie uvedeného memoranda uvádzame po  konzultáciách s odborom ekonomicko-právnych vzťahov s Európskou úniou nasledovné :

Na základe Rozhodnutia Asociačnej rady č. 1/2002 medzi Európskou úniou a Slovenskou republikou z 18.2.2002 o prijatí všeobecných pravidiel a podmienok účasti SR na programoch Spoločenstva sa SR môže zúčastňovať na všetkých programoch Spoločenstva určených pre kandidátske krajiny strednej a východnej Európy. Uvedené Rozhodnutie Asociačnej rady bolo publikované v Zbierke zákonov SR pod č. 212/2002 Z. z. a nadobudlo platnosť 1. marca 2002. 

Osobitné podmienky účasti na programoch ES vrátane finančných aspektov, v zmysle čl. 5 Rozhodnutia Asociačnej rady č.1/2002, sa upravujú v jednotlivých programoch uzavieraných medzi Komisiou Európskych spoločenstiev a príslušnými orgánmi Slovenskej republiky. 

Návrh „Memoranda o porozumení medzi ES a SR o účasti SR v programe Spoločenstva podporujúceho mimovládne organizácie aktívne v oblasti ochrany životného prostredia“ je takto určeným špeciálnym programom (v zmysle čl. 5 Rozhodnutia) so štandardným textom štrukturálne zhodným s obdobnými programami, ktoré SR uzavrela s ES od nadobudnutia platnosti Rozhodnutia Asociačnej rady č. 1/2002 medzi Európskou úniou a Slovenskou republikou z 18. 2. 2002 o prijatí všeobecných pravidiel a podmienok účasti SR na programoch spoločenstva. 

Dovoľujeme si Vás upozorniť na bod C. 3 uznesenie vlády SR č. 140 z 13. februára 2002 k návrhu rozhodnutia Asociačnej rady EÚ a SR o prijatí všeobecných pravidiel a podmienok pre účasť Slovenskej republiky v programoch Spoločenstva, v súlade s ktorým vláda uložila jednotlivým ministrom a predsedom  ostatných ústredných orgánov štátnej správy SR, ktorí sa zapoja do programov Spoločenstva, aby v procese prípravy memoránd o porozumení ako i finančných memoránd predkladali uvedené memorandá priebežne na zaujatie stanoviska Ministerstvu financií SR z hľadiska dopadov na štátny rozpočet.

Vzhľadom na to, že memorandum o porozumení medzi Európskym spoločenstvom a Slovenskou republikou v mene Európskeho spoločenstva uzaviera Európska komisia a za Slovenskú republiku vláda Slovenskej republiky, je potrebné  uvedené memorandum predložiť do vlády. 

Pri predkladaní materiálu na rokovanie vlády odporúčame postupovať v súlade so smernicou na prípravu a predkladanie materiálov na rokovanie vlády (uznesenie vlády č. 512 z 13.júna 2001.	

S pozdravom

				Drahoslav Štefánek
				    riaditeľ odboru